VIRON PASTORIT AREENALLA
Tervetuloa ohjelman pariin! Minä olen Jaanus Pedak.
Olen pastori Sakun helluntaiseurakunnassa.
Ennen kuin kerron, miten minusta tuli pastori -
ja aloin kulkea Jumalan kanssa, kerron vähän taustastani.
En ole kasvanut uskovassa kodissa.
Minulla ei ollut perhettä, kasvoin lastenkodissa.
Isääni en ole nähnyt -
ja äidiltä minut otettiin huostaan jo pienenä.
En kokenut lapsena äidin tai isän rakkautta.
Se jätti minuun syvät jäljet.
Sisäoppilaitoksesta siirryin ammattikouluun, -
jota kävin vuoden, ennen kuin jätin sen kesken.
Minun olisi pitänyt mennä ammattikoulun 2. luokalle, -
mutta en mennyt kouluun -
ja ajauduin rikosten pariin.
Kuljin jengissä, varastin ja ryöstin.
Ja niin jouduin vankilaan.
Olin 17-vuotias ja sain 3 vuoden tuomion.
Vapauduin 20-vuotiaana.
Vankilassa mietin, etten mene sinne enää ikinä.
Minusta tulee kunnon mies, menen naimisiin -
ja minusta tulee hyvä isä. Valitettavasti niin ei käynyt.
Muutaman vuoden kuluttua jouduin uudestaan vankilaan, -
koska sekaannuin varkauksiin ja muuhun rikollisuuteen.
Tämä tapahtui -
vuosien 1989―90 paikkeilla, kun istuin toista tuomiotani.
Silloin uskovaiset alkoivat käydä vankilassa -
ja kertoa Jumalasta.
Vankilaan rakennettiin pieni kirkko.
Joitakin vankeja oli jo tullut uskoon.
Minäkin kuulin Jumalasta, mutta en kiinnostunut heti.
Kanssani puhuttiin monesti. Uskoon tulleet vangit -
kutsuivat minut luokseen keskustelemaan Jumalasta.
En ollut kiinnostunut ja väitin heille vastaan, -
etten kaipaa Jumalaa, pärjään elämässä ilmankin.
Noin puoli vuotta ennen vapautumistani -
pohdin elämääni syvällisesti.
En halunnut jatkaa kuten toiset vangit, -
jotka istuivat vankilassa melkein koko elämänsä -
ja näkivät vain vankilan muurit ja kalterit.
En halunnut sellaista elämää.
Kaipasin elämääni jonkinlaista muutosta.
Vuoden 1992 syksy oli mielenkiintoista aikaa.
Tunsin, miten Jeesus tuli elämääni.
Hän kosketti elämääni ja todellakin astui elämääni.
Ymmärrykseni muuttui kertaheitolla.
1. Joh. 1:9 sanotaan, että kun tunnustamme syntimme, -
Jumala on uskollinen ja vanhurskas -
ja puhdistaa meidät synnistä.
Koin olevani syntinen.
Joku voi ajatella, että tietysti vanki on syntinen.
Room. 3:23 sanotaan, -
että kaikki ovat syntisiä ja vailla Jumalan kirkkautta.
Jumala todellakin kosketti minua -
ja koin elämässäni muutoksen.
Kuten äsken kerroin, -
vankilaan rakennettiin kirkko.
Aloin käydä siellä kuuntelemassa Jumalan sanaa.
Aloin käydä raamattutunneilla.
Kirkossa järjestettiin muitakin tilaisuuksia, -
kuten konsertteja. Aloin käydä tilaisuuksissa.
Se oli erittäin kiintoisaa aikaa elämässäni.
Sain eräältä pastorilta Raamatun ja aloin lukea sitä.
Tunsin, miten Jumala muutti elämääni.
2. Kor. 5:17 sanotaan, -
että Kristuksessa olemme uusi luomus, vanha on poissa.
Koin sisimmässäni tämän uuden elämän.
Tunsin, miten Jumala tuli elämääni, -
ja luin ahkerasti Raamattua. Aloitin Mooseksen kirjasta, -
mutta sain neuvon aloittaa helpommasta kohdasta.
Aloin lukea Uutta Testamenttia.
Janosin Jumalan sanaa niin, että luin Raamattua ahmimalla.
Tässä mielessä elämässäni tapahtui valtava muutos, -
kun Jumala tuli elämääni ja muutti minut.
Olen ollut uskossa noin 20 vuotta.
Tänä aikana on tapahtunut ihmeellisiä asioita.
Jumala on kantanut erilaisten aikojen yli.
Kun tulin uskoon 1992, -
tuomiota oli vielä puoli vuotta jäljellä.
Tein päätöksen.
Kun vapaudun vankilasta, teen kaksi tärkeää muutosta.
Ensimmäiseksi päätin, että vapauduttuani -
en pidä yhteyttä vanhoihin kavereihini.
Minulla oli alkoholiongelma ja ryyppäsin ystävieni kanssa.
Olin riippuvainen alkoholista. Join kaikki rahani.
Niinpä yksi muutos, -
jonka Jumala teki elämässäni, oli alkoholista vapauttaminen.
Vapautuminen oli melkoinen.
Kun olin vankilassa, siellä sai hankittua alkoholia.
Join itseni vankilassa monesti humalaan.
Kun tulin uskoon ja vapauduin, -
minulle tarjottiin alkoholia.
Kieltäydyin. En tarvinnut sitä.
Muut ihmettelivät, mitä minulle oli tapahtunut.
Ennen join, mutta nyt en enää halunnut.
Kerroin, etten juo enää, käyn kirkossa ja luen Raamattua.
Jeesus vapautti minut, en enää tarvinnut alkoholia.
He katsoivat minua ihmeissään eivätkä osanneet sanoa mitään.
Ensimmäinen muutos oli irtautua vanhoista ystävistä.
Tunsin itseni sen verran hyvin ja tiesin, -
että minut on helppo puhua mukaan asioihin, -
ja siksi teinkin kaikenlaista. Se oli ensimmäinen muutos.
Toinen muutos oli seurakuntaan liittyminen.
Seurakuntaan liittyminen kesti oman aikansa.
Kävin eri seurakunnissa ja kirkkokunnissa.
Päädyin lopulta Haapsalun vapaaseurakuntaan.
Liityin seurakuntaan 1993.
Kuuluin jonkin aikaa tähän seurakuntaan.
Sitten lähdin Suurupiin kristilliseen koulutukseen.
Kävin sen loppuun ja jatkoin raamattukouluun.
Pääsin raamattukoulusta 1994.
Raamattukoulussa minusta tuntui siltä, -
että Jumala kutsui minua työhön valtakuntaansa.
Tunsin Jumalan voimakkaan kutsun.
En halunnut olla riviuskova. Halusin jotain enemmän.
Halusin tehdä enemmän Jumalan valtakunnassa.
Sakussa sattui olemaan pastorin paikka auki.
Se oli vuonna 1994.
Vähän ajan kuluttua heinäkuussa minut siunattiin -
Sakun seurakunnan pastoriksi.
Olin ollut uskossa vasta noin kaksi vuotta.
Olin uskossa ja jo seurakunnan pastori.
Puoli vuotta siitä, kun minusta tuli pastori 1994, -
menin naimisiin uskovaisen naisen kanssa.
Rakastamme molemmat Jeesusta.
Olemme olleet 20 vuotta naimisissa.
Jumala on antanut meille seitsemän upeaa lasta.
Meillä on suuri perhe!
Kuljemme yhdessä Jumalan kanssa.
Puolisoni auttaa minua aktiivisesti seurakuntatyössä.
On ollut jännittävää kulkea Jumalan kanssa.
Mukaan on mahtunut vaikeita ja hyviä aikoja.
Jumala on varustanut meitä ihmeellisesti.
Kaikki toiveet eivät toteudu.
Raamattu sanoo, että Jumala täyttää tarpeemme -
kunniallaan ja rikkaudellaan Jeesuksessa Kristuksessa.
Jumala on luvannut täyttää tarpeemme.
Jumala on totisesti täyttänyt tarpeemme.
Kun mietin, minkä yli Jumala on kantanut, -
olen totisesti kokenut Jumalan läsnäolon.
Hebr. 13:8 sanotaan, -
että Jeesus Kristus on sama eilen, tänään ja iankaikkisesti.
Hän on sama eilen, tänään ja huomenna.
Kerroin alussa taustastani -
ja miten istuin 6,5 vuotta vankilassa.
Jouduin vankilaan omien rikoksieni vuoksi.
Room. 3:23 sanotaan, että kaikki ovat syntisiä -
ja Jumalan kirkkautta vailla.
Room. 6:23 sanotaan, että synnin palkka on kuolema, -
mutta Jumalan armolahja on ikuinen elämä Jeesuksessa.
Jumala lupaa antaa anteeksi, kun tunnustamme syntimme.
Yksi asia, jonka koin, kun tulin Jumalan lapseksi, -
oli ihmeellinen sisäinen rauha.
En ollut koskaan kokenut sellaista rauhaa.
Sain ilon ja rauhan sydämeeni.
Se oli minulle aivan uutta.
Ennen sain iloa ja nautintoa alkoholista.
Olin masentunut ja maleksin, -
mutta kun sain viinaa, olin iloinen ja kaikki sujui.
Kun tulin uskoon, Jumala vapautti minut tästä -
ja täytti Pyhällä Hengellä.
Ilo ja vapaus olivat jotain ennenkokematonta!
Koin, etten enää tarvinnut alkoholia.
Koin, etten enää tarvinnut keinotekoista iloa -
tai sitä aiheuttavia asioita. Sain Jumalalta aidon ilon.
Muistan, kun Jumalan miehet julistivat Sanaa vankilassa.
Märt Vähi, Allan Laur ja monet muut -
kävivät vankilassa julistamassa Sanaa.
Muistan aina sen jännän kokemuksen, -
kun näin uskovia ensimmäistä kertaa.
Heillä oli jotain, mitä minulta puuttui.
He olivat erilaisia. Heidän olemuksensa ja käytöksensä -
ja suhtautumisensa oli erilaista.
Heillä oli sisäinen ilo ja rauha. He erosivat muista.
Tunsin, että se puuttui minulta täydellisesti.
Minulta puuttui se ilo ja rauha, joka heillä oli.
Mietin silloin, että haluan sitä samaa, mitä heillä on.
Halusin saman ilon ja rauhan. Halusin olla kuin he.
En pystynyt saavuttamaan sitä itse.
Yritin saavuttaa tuon ilon ja rauhan omin voimin.
Olen päättänyt monta kertaa, -
että sinä ja sinä päivänä minusta tulee hyvä ihminen.
En enää juo, käyn töissä jne. Asetin itselleni tavoitteita.
Epäonnistuin, koska yritin tulla paremmaksi itsekseni.
Harmikseni se ei onnistunut.
Joku on sanonut osuvasti, että -
ihminen voi muuttaa tapojaan, mutta ei luonnettaan.
Huonoista tavoista voi luopua. Lopetin tupakoinnin ei-uskovana.
Se kesti kauan ja oli vaikeaa, mutta onnistuin lopettamaan.
Se oli suuri ihme elämässäni.
Juomista en pystynyt lopettamaan.
Kun tupakasta jäi rahaa, käytin sen alkoholiin.
Pystyin muuttamaan joitakin huonoja tapojani, -
mutta en luonnettani, -
sillä ihminen on syntinen, -
eikä ihminen voi muuttaa syntistä luonnettaan.
Mutta Jeesus Kristus tuli elämääni ja muutti minut.
Muistan, miten ajattelutapani alkoi muuttua, -
samoin suhtautumiseni.
En voi sanoa itseäni täydelliseksi, -
mutta Fil. 1:6 sanotaan, että Jumala täyttää hyvän työn, -
jonka on meissä aloittanut, Kristuksen päivään saakka.
Kun Jeesus aloittaa meissä työn, Hän tekee sen valmiiksi.
Kun katsot tätä ohjelmaa, -
etkä ole antanut elämääsi Jeesukselle Kristukselle, -
tänään on Raamatun mukaan pelastuksen päivä.
Raamatun mukaan elämäsi voi muuttua tänään.
Voit antaa elämäsi Jeesukselle. Hän tekee kaiken uudeksi.
Hän muuttaa kaiken. Näin Jumalan sana opettaa.
Raamattu opettaa, että kun tunnustat syntisi Jumalalle, -
Hän antaa synnit anteeksi ja puhdistaa kaikesta vääryydestä.
Saatat ajatella, ettet ole syntinen ihminen, -
toisin kuin minä, vankilakundi. Totta, minä olin syntinen.
Jeesus vapautti minut synnistä.
Joskus jaamme synnit suuriin ja pieniin synteihin.
Murhat, varkaudet yms. ovat suuria syntejä -
ja muut pieniä rikkeitä.
Ajattelemme, ettei meillä ole suurta syntiä tunnollamme.
Kyse ei ole synnin koosta, -
vaan siitä, että olemme syntisiä ja tarvitsemme Jumalaa.
Jos et ole vielä antanut elämääsi Kristukselle, -
tänään on pelastuksen päivä. Voit antaa elämäsi Jeesukselle.
Jos olet jostain syystä alkanut etääntyä Jumalasta -
ja saattanut jo ajautua etäälle Jumalasta, -
olet saattanut jäädä pois seurakunnasta, -
suhde Jumalaan on viilentynyt, -
Raamatun lukeminen on jäänyt vähemmälle -
ja olet alkanut loitontua Jumalasta -
ja seurakuntayhteyskin on jäänyt vähemmälle, -
haluan rohkaista sinua. Uskon, että Jumala rohkaisee sinua -
palaamaan Hänen luokseen ja uudistamaan suhteen Häneen.
Jumala antaa siihen mahdollisuuden tänään.
Älä hukkaa tilaisuutta, sillä emme tiedä huomisesta.
Muistan hyvin, miten ajattelin nuorempana, -
ennen kuin tulin uskoon 26-vuotiaana, -
että sitten, kun olen 60―65-vuotias, -
alan käydä kirkossa ja lukea Raamattua.
Sitä ennen nautin elämästä täysillä.
Juon alkoholia ja nautin elämästä.
En minä tarvitse Jumalaa, pärjään elämässä omin avuin.
En halua Jumalaa. Sitten kun olen eläkkeellä, -
sitten käyn kirkossa ja luen Raamattua.
Vanhat ihmiset käyvät kirkossa, mitä minä nuori siellä teen.
Näin minä ajattelin. Onneksi löysin Jumalan nuorena.
Olen kiitollinen Jumalalle! Me emme tunne huomista.
Kukaan ei tiedä tulevasta. Jumala on antanut meille -
armonajan ja Hän määrää elämämme pituuden.
Minä en sitä määrää. Saatan auttaa hiukan sillä, -
miten kohtelen itseäni, -
että syön ja elän terveellisesti.
Mielestäni on hyvä, -
jos elämme uskovina myös fyysisesti terveellisesti.
Raamatun mukaan henki, sielu ja ruumis tulee pitää puhtaana -
Jeesuksen tulemukseen asti.
Hengen ja sielun lisäksi -
meidän tulee huolehtia myös ruumiistamme.
Tähän voimme vaikuttaa hiukan. Elinpäiviemme määrä -
on kuitenkin Jumalan kädessä.
Elämämme on Jumalan kädessä.
Jumala on tehnyt elämässäni paljon hyviä asioita, -
ja voi tehdä niitä sinullekin. Jumala ei erottele ihmisiä.
Jumalalla ei ole lapsenlapsia tai suosikkilapsia.
Hänen edessään olemme kaikki samanarvoisia.
On hyvä muistaa, että Jumala ei erottele ihmisiä.
Jumala antoi meille etuoikeuden kulkea kanssaan.
Olen kokenut Jumalan kanssa hienoja ja siunattuja aikoja.
Siksi toivon, rakas katsoja, -
että kuljet Jumalan kanssa ja annat elämäsi Jumalalle.
Älä ohita tilaisuutta, sillä et tiedä huomisesta!
Haluan rohkaista sinua vielä antamaan elämäsi Jeesukselle.
Tämä oli lyhyt todistus omasta elämästäni, -
Jumalan teoista ja siunauksista elämässäni.
Kiitos Jumalalle! Kunnia elämästäni -
kuuluu Jeesukselle Kristukselle, sillä Hän on sen arvoinen.
Suomennos: Maria Peltokangas